Na osnovu člana 59 Zakona o sportu („Sl.list CG”, br. 44/18), Skupština \_\_\_\_\_\_\_\_\_\_\_\_\_\_\_\_\_\_ je

 *(naziv sportske organizacije)*

na sjednici održanoj dana \_\_\_\_\_\_ donijela

**STATUT**

**Opšte odredbe**

**Član 1**

Ovim statutom uređuju se naziv, sjedište, odnosno adresa sportske organizacije i vrsta sportske organizacije; oznake sportske organizacije (oblik i sadržaj pečata, štambilja, zastave i grba) i način njihove upotrebe; ciljevi, zadaci i aktivnosti sportske organizacije; prava i obaveze osnivača odnosno vlasnika sportske organizacije; prava i obaveze članova sportske organizacije, posebno maloljetnih lica; uslovi i način učlanjivanja i prestanak članstva; način utvrđivanja visine članarine; način i postupak izbora i razrješenja organa sportske organizacije, trajanje mandata i nadležnosti organa sportske organizacije, uslovi za druge organe sportske organizacije; sastav organa sportske organizacije (ime, prezime, prebivalište, odnosno boravište članova); način raspolaganja imovinom sportske organizacije; način rješavanja sporova u vezi sa sportom (arbitraža); ostvarivanje javnosti rada; postupak izrade i usvajanja finansijskih izvještaja; postupak usvajanja statuta, odnosno izmjena i dopuna statuta i drugih opštih akata; druga pitanja od značaja za rad sportske organizacije.

**Član 2**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ je \_\_\_\_\_\_\_\_\_\_\_\_\_\_\_\_\_\_\_\_\_\_\_\_ i ima svojstvo

*(naziv sportske organizacije) (vrsta sportske organizacije)*

pravnog lica.

**Naziv, sjedište i adresa sportske organizacije**

**Član 3**

Naziv sportske organizacije: \_\_\_\_\_\_\_\_\_\_\_\_\_\_\_\_\_\_\_\_ . (*Uskladiti sa članom 56 Zakona o sportu)*

Sjedište sportske organizacije: \_\_\_\_\_\_\_\_\_\_\_\_\_\_\_\_\_\_\_\_. (*Uskladiti sa članom 57 Zakona o sportu)*

Adresa: \_\_\_\_\_\_\_\_\_\_\_\_\_\_\_\_\_\_\_\_\_\_\_.(*Uskladiti sa članom 57 Zakona o sportu)*

**Oznake sportske organizacije i način njihove upotrebe**

**Član 4**

Sportska organizacija ima pečat i štambilj.

Pečat je okruglog oblika po čijem obodu je ispisan tekst \_\_\_\_\_\_\_\_\_\_\_\_\_\_\_.

Štambilj je pravougaonog oblika a pored naziva \_\_\_\_\_\_\_\_\_\_\_\_\_\_\_\_\_ sadrži i prostor za ispisivanje broja akta i datuma.

*(Navesti poseban stav ukoliko sportska organizacija ima simbole – amblem, zastavu i himnu, uz primjenu člana 58 Zakona o sportu.)*

**Ciljevi, zadaci i aktivnosti**

**Član 5**

Ciljevi i zadaci sportske organizacije su: upis članova i vođenje evidencije o članovima, obavljanje sportske djelatnosti koja obuhvata obučavanje, treninge, takmičenja, kao i promovisanje zdravih stilova života kod djece i omladine u cilju unaprjeđivanja i razvoja njihovih psihofizičkih sposobnosti, sportskih znanja i umijeća.

Sportskom djelatnošću obezbjeđuju se uslovi za obavljanje sportskih aktivnosti, a naročito:

 1) planiranje i vođenje sportskih aktivnosti;

 2) obučavanje za bavljenje sportskim aktivnostima;

 3) organizovanje i sprovođenje sportskih priprema, odnosno treninga;

 4) učestvovanje u sportskim priredbama;

 5) organizovanje i vođenje sportskih priredbi;

 6) stručno obrazovanje, osposobljavanje, usavršavanje i informisanje u oblasti sporta;

 7) utvrđivanje zdravstvene sposobnosti sportista i doping kontrola;

 8) sportsko suđenje i kontrola sportskih takmičenja;

 9) izgradnja, rekonstrukcija, adaptacija, upravljanje i održavanje sportskih objekata;

 10) organizovanje i sprovođenje sportske rekreacije.

**Prava i obaveze osnivača, odnosno vlasnika sportske organizacije**

**Član 6**

Osnivači, odnosno vlasnici sportske organizacije su dužni da obezbijede sredstva za rad sportske organizacije u skladu sa visinom udjela koji posjeduju u sportskoj organizaciji.

Prava i obaveze osnivača sportske organizacije su:

- da formiraju i sprovode poslovnu politiku sportske organizacije;

- da biraju i budu birani u organe sportske organizacije;

- da pokreću inicijative za razmatranje svih pitanja od značaja za sportske organizacije i da predlažu rješavnje istih;

- da štite intrese sportske organizacije;

- da sportskoj organizaciji obezbijede sve potrebne materijalne i druge uslove za rad;

- obavještava sportiste i druge članove o važećim propisima koji se odnose na doping u sportu i štetnim posljedicama po zdravlje;

- najmanje sedam dana prije održavanja odgovarajućeg međunarodnog takmičenja koje organizuje ili koje se pod njegovim nadzorom organizuje prijavi takmičenje Komisiji za antidoping;

- osnivači sportske organizacije odgovaraju solidarno, za obaveze preuzete u vezi sa osnivanjem i radom sportske organizacije, osim ako nije drugačije ugovoreno.

 *(Precizirati postupak promjene vlasničke strukture - odredbe članova 47, 111, 113 i 114 Zakona o sportu odnose se na osnivače, vlasnike i imovinu sportske organizacije.)*

**Prava i obaveze članova sportske organizacije**

**Član 7**

Članovi sportske organizacije mogu biti fizička lica koja prihvataju odedbe ovog statuta, kao i druge obaveze utvrđene aktima kluba.

Članovi kluba imaju sljedeća prava i obaveze:

* da aktivno učestvuju u radu sportske organizacije;
* da poštuju statut i odluke organa upravljanja;
* da uredno plaćaju članarinu;
* da štite interese sportske organizacije;
* da biraju i budu birani u organe sportske organizacije;
* da budu informisani o radu sportske organizacije i njenih organa.

*(Precizirati uslove i način učlanjivanja i prestanak članstva u skladu sa članom 53 Zakona o sportu.)*

*(Precizirati način utvrđivanja visine članarine i izvršiti usklađivanje sa članom 59 stav 3.)*

Članovima sportske organizacije zabranjena je upotreba nedozvoljenih stimulativnih (doping sredstva) prema pravilima Svetske antidoping agencije.

Članstvo u sportskoj organizaciji prestaje istupanjem na osnovu pismene izjave i isključenjem. Način i postupak isključenja regulisaće se disciplinskim pravilnikom sportske organizacije.

**Zdravstvena zaštita**

**Član 8**

Sportista koji je registrovani član kluba je dužan da se podvrgne utvrđivanju zdravstvene sposobnosti najmanje jednom u toku 12 mjeseci, ako pravilima nacionalnog sportskog saveza nije određen kraći period.

Zdravstvena sposobnost djece koja se bave sportom u klubu, utvrđuje se jednom godišnje, a najmanje tri mjeseca prije početka bavljenja sportskim aktivnostima.

*(Utvrđivanje zdravstvene sposobnosti propisano je u članu 99 Zakona o sportu)*

**Unutrašnja organizacija sportske organizacije**

**Član 9**

*(Odredbe članova 60 do 66 Zakona o sportu odnose se na organe sportske organizacije.*

***Član 60 stav 1:*** *Obavezni organi sportske organizacije su: predsjednik sportske organizacije, skupština sportske organizacije i upravni odbor sportske organizacije.*

***Član 60 stav 2:*** *Sportska organizacija može imati direktora i druge organe u skladu sa statutom.*

***Član 60 stav 3:*** *Izuzetno od stava 1 ovog člana sportsko-rekreativna društva, školska sportska društva i studentska sportska društva, imaju predsjednika, a mogu imati i druge organe u skladu sa ovim zakonom.*

***Sportska organizacija može imati predsjednika skupštine.)***

Organi sportske organizacije su: *(navesti organe)*

**Član 10**

**Sastav organa**

*(Navesti ime, prezime, prebivalište, odnosno boravište članova.)*

**Predsjednik sportske organizacije**

**Član 11**

Predsjednik sportske organizacije je lice koje zastupa sportsku organizaciju.

Predsjednik sportske organizacije može pojedina ovlašćenja za zastupanje sportske organizacije dati drugom licu.

Predsjednik sportske organizacije može biti lice koje ima poslovnu sposobnost i ima prebivalište, odnosno boravište u Crnoj Gori.

Mandat predsjednika sportske organizacije traje četiri godine.

Predsjednik sportske organizacije:

 1) predstavlja i zastupa sportsku organizaciju i odgovara za zakonitost rada sportske organizacije;

 2) saziva i predsjedava sjednicama upravnog odbora;

 3) predlaže upravnom odboru sekretara i direktora sportske organizacije;

 4) potpisuje ugovore sa sportistima, i licima koja obavljaju stručne poslove u sportu i druge akte;

 5) dostavlja podatke o sportistima radi upisa u registar sportista koji vodi nadležni nacionalni sportski savez;

 6) izvršava odluke skupštine i upravnog odbora;

 7) potpisuje godišnji finansijski izvještaj;

 8) potpisuje Izvještaj o poslovanju;

 9) obavlja i druge poslove u skladu sa zakonom, statutom i aktima sportske organizacije.

Predsjednik sportske organizacije za svoj rad odgovara skupštini sportske organizacije.

**Skupština**

**Član 12**

Skupština sportske organizacije ima najmanje pet članova.

Mandat skupštine sportske organizacije traje pet godina.

Skupštinu čine delegati sportske organizacije, izabrani na način i po postupku utvrđenom statutom, ako ovim zakonom nije drugačije propisano.

Skupština sportske organizacije:

 1) donosi statut sportske organizacije, uz prethodno pribavljenu saglasnost Ministarstva;

 2) donosi godišnji plan rada sportske organizacije;

 3) usvaja izvještaj o poslovanju sportske organizacije za prethodnu kalendarsku godinu;

 4) donosi godišnje finansijske izvještaje sportske organizacije;

 5) donosi sportska pravila;

 6) bira i razrješava predsjednika sportske organizacije, predsjednika skupštine i članove upravnog odbora;

 7) donosi odluke o visini naknada predsjednika i članova organa sportske organizacije;

 8) donosi odluke o prestanku sportske organizacijei raspodjeli preostale imovine;

 9) donosi odluke i o drugim pitanjima za koja statutom nije utvrđena nadležnost drugih organa sportske organizacije.

Skupština zasijeda redovno jedanput godišnje.

Skupština zasijeda vanredno na zahtjev predsjednika skupštine, predsjednika sportske organizacije, odnosno upravnog odbora ili jedne trećine članova skupštine.

Skupština donosi odluke ako je prisutno više od polovine članova skupštine sportske organizacije, većinom glasova prisutnih članova.

**Predsjednik skupštine**

**Član 13**

Predsjednik skupštine sportske organizacije može biti lice koje ima prebivalište, odnosno boravište u Crnoj Gori.

Mandat predsjednika skupštine sportske organizacije traje pet godina.

Predsjednik saziva i predsjedava sjednicama skupštine sportske organizacije.

Predsjednik skupštine sportske organizacije dužan je da obavještenje o vremenu i mjestu održavanja sjednice skupštine dostavi svim članovima skupštine najkasnije 15 dana prije dana održavanja sjednice skupštine.

**Upravni odbor**

**Član 14**

Upravni odbor sportske organizacije ima najmanje tri člana.

Najmanje jedan član upravnog odbora mora biti sportista koji obavlja sportsku aktivnost u vrsti sporta u kojoj sportska organizacija obavlja djelatnost.

Predsjednik sportske organizacije je predsjednik upravnog odbora.

Mandat upravnog odbora sportske organizacije traje četiri godine.

Upravni odbor sportske organizacije:

 1) sprovodi odluke skupštine sportske organizacije;

 2) sačinjava godišnji izvještaj o poslovanju;

 3) sačinjava godišnji finansijski izvještaj;

 4) predlaže skupštini plan rada;

 5) sačinjava izvještaj o poslovanju za prethodnu godinu;

 6) predlaže skupštini finansijski plan;

 7) predlaže skupštini visinu naknada predsjedniku i članu organa sportske organizacije;

 8) donosi odluke o učlanjivanju sportske organizacije u saveze i međunarodne sportske organizcije;

 9) bira i razrješava sekretara i direktora sportske organizacije;

 10) donosi Poslovnik o svom radu;

 11) obavlja druge poslove u skladu sa zakonom, osnivačkim aktom i statutom sportske organizacije.

Upravni odbor za svoj rad odgovara skupštini sportske organizacije.

**Član 15**

**Sekretar**

Adminstrativno - tehničke poslove u sportskoj organizaciji obavlja sekretar.

Sekretar može biti lice koje ima položen stručni ispit za rad u oblasti sporta i *najmanje* IV nivo obrazovanja.

**Imovina**

**Član 16**

*(Odredbe članova 47, 111, 113 i 114 Zakona o sportu odnose se na osnivače, vlasnike i imovinu sportske organizacije.)*

**Ostvarivanje i sticanje prihoda**

**Član 17**

Materijalno finansijsko poslovanje vodi se u skladu sa zakonskim propisima, a saglasno finansijskom planu i odlukama Skupštine.

Sportska organizacija može sticati sredstva i ostvarivati prihod radi finansiranja sportske djelatnosti od: članarine, donacija i poklona, priloga, subvencija, nasljeđa, kamata na uloge, zakupnine, dividende, fondova, usluga, sponzorstva i drugih marketinških aktivnosti, TV prava i sredstava koja država i opština opredijele kroz sufinansiranje obavljanja sportske djelatnosti, u skladu sa zakonom.

Sredstva i prihodi iz stava 2 ovog člana su imovina sportske organizacije.

**Arbitraža**

**Član 18**

U zavisnosti od težine prekršaja, sporovi koji nastanu u sportskoj organizaciji rješavaće se pred nadležnom disciplinskom komisijom, a po potrebi zahtjev za rješavanje spora podnosi se nadležnom nacionalnom sportskom savezu, odnosno POK-u ili COK-u. *(Član 81 Zakona o sportu)*

Sporovi koji nastanu u sportskoj organizaciji rješavaju se pred arbitražom koju formira Crnogorski olimpijski komitet.

**Javnost rada**

**Član 19**

Rad sportske organizacije i njenih organa je javan. Sportska organizacija je dužna da javnosti učini dostupnim aktivnosti konferencijama za štampu, izdavanjem biltena, saopštenjima putem sredstava javnog informisanja ili putem zvaničnog web sajta.

**Postupak izrade i usvajanja finansijskih izvještaja**

**Član 20**

Sportska organizacija dužna je da izradi izvještaj o finansijskom poslovanju, u roku i na način propisan zakonom kojim se uređuju uslovi i način obavljanja revizije.

Izvještaj iz stava 1 ovog člana podliježe reviziji.

Ako je izvještaj iz stava 1 ovog člana dobio negativno mišljenje revizora, predsjednik sportske organizacije dužan je da u roku od 15 dana od dana dobijanja mišljenja zakaže vanrednu sjednicu skupštine sportske organizacije, na kojoj će se odlučivati o promjeni upravljačke strukture sportske organizacije.

**Zabrana uzimanja nedozvoljenih sredstava**

**Član 21**

Sportista ne smije uzimati nedozvoljena sredstva.

Sportista ne smije primjenjivati postupak koji je nedozvoljen prema WADA pravilima.

Trener, nadležni doktor i druga lica u sportu ne smiju sportisti davati nedozvoljena sredstva ili od sportiste tražiti ili podsticati ga da uzima nedozvoljena sredstva ili primjenjuje postupke koji su suprotni sa pravilima WADA.

Na sportiste i lica iz stava 3 ovog člana koji su postupali suprotno pravilima WADA primjenjuju se odredbe Međunarodne konvencije protiv dopinga u sportu.

Spisak nedozvoljenih sredstava propisan je godišnjim WADA Popisom zabranjenih sredstava.

Spisak nedozvoljenih sredstava prevodi se i objavljuje na sajtu Komisije za antidoping.

Provjera korišćenja nedozvoljenih sredstava

Sportista je dužan da dozvoli, odnosno omogući provjeru korišćenja nedozvoljenih sredstava (u daljem tekstu: doping).

Ako se lice iz stava 1 ovog člana suprostavi doping kontroli ili je izbjegne, odnosno onemogući, smatra se kao da je na doping testu bio pozitivan.

Lice kome je izrečena sankcija zbog dopinga ne smije, za vrijeme trajanja sankcije, u sportskim organizacijama da obavlja bilo koju funkciju ili aktivnost vezanu za rad sa sportistima (trener, sportski stručnjak osposobljen za rad u sportu).

Ako su licu izrečene sankcije za doping u različitom trajanju od strane nadležnog međunarodnog i nacionalnog sportskog saveza, sportista može da učestvuje na međunarodnim takmičenjima nakon što mu je istekla sankcija koju je izrekla međunarodna sportska organizacija.

**Prestanak rada sportske organizacije**

**Član 23**

Sportska organizacija prestaje sa obavljanjem sportske djelatnosti danom donošenja rješenja o brisanju iz Registra sportskih organizacija.

Sportska organizacija briše se iz Registra po službenoj dužnosti ili po zahtjevu predsjednika sportske organizacije, odnosno lica ovlašćenog za zastupanje sportske organizacije.

Nadležni organ briše sportsku organizaciju iz Registra po službenoj dužnosti, ako:

 1) prestane da ispunjava propisane uslove za obavljanje sportske djelatnosti duže od tri mjeseca;

 2) prestane da ispunjava uslove u pogledu strukture članova koji su je osnovali;

 3) ne ispunjava ciljeve radi kojih je osnovana duže od šest mjeseci;

 4) ne obavlja sportske djelatnosti duže od jedne godine neprekidno;

 5) joj je izrečena mjera zabrane obavljanja djelatnosti zbog toga što ne ispunjava uslove za obavljanje odnosno obavlja djelatnosti suprotno zakonu, a u roku određenom u izrečenoj mjeri ne ispuni uslove, odnosno ne otkloni nepravilnosti;

 6) se utvrdi da je istekao mandat skupštini sportske organizacije, a da duže od 60 dana od dana isteka mandata nije izabrana nova skupština sportske organizacije; i

 7) u drugim slučajevima predviđenim ovim zakonom.

Zahtjev za brisanje sportske organizacije iz Registra, predsjednik, odnosno lice ovlašćeno za zastupanje sportske organizacije podnosi Ministarstvu zajedno sa odlukom o prestanku rada sportske organizacije.

Odluku o prestanku rada sportske organizacije iz stava 5 ovog člana donosi skupština u skladu sa aktom o osnivanju i statutom sportske organizacije.

U slučaju iz stava 1 ovog člana, sportska organizacija za obaveze odgovara shodno članu 111 st. 4, 5 i 6 ovog zakona.

Rješenje o brisanju sportske organizacije iz Registra donosi Ministarstvo.

**Završne odredbe**

**Član 24**

Stupanjem na snagu ovog statuta prestaje da važi Statut od \_\_\_\_\_\_\_\_\_\_\_\_\_\_\_\_\_\_\_.

Ovaj Statut stupa na snagu danom donošenja rješenja Ministarstva sporta o upisu u Registar sportskih organizacija.